Milan Ftáčnik

Doc. RNDr. **Milan Ftáčnik**, CSc. (* 30. október 1956, Bratislava – † 14. máj 2021) bol slovenský vysokoškolský pedagóg a politik. Bol ministrom školstva Slovenska v období 19982002 a v rokoch 2005 až 2009 poslancom zastupiteľstva Bratislavského samosprávneho kraja. V rámci komunálnej politiky bol okrem iného v rokoch 20062010 starostom bratislavskej mestskej časti Petržalka a v rokoch 20102014  primátorom Bratislavy. Bol predsedom Slovenskej informatickej spoločnosti, členom Rady vlády SR pre digitalizáciu verejnej správy a predsedom Správnej rady STU.

Bol jedným z najznámejších predstaviteľov slovenskej ľavicovej politiky, presadzoval myšlienky tolerancie a slušnosti, aktívne podporoval akýkoľvek návrh na posilnenie antifašistickej výchovy na školách a budovanie demokratického a antifašistického povedomia slovenskej verejnosti.

Milan Ftáčnik bol ženatý a mal tri deti, mal dvoch bratov (dvojičky Jána a Ľubomíra).

## Profesionálna kariéra
* 1980 – interná ašpirantúra na Katedre teoretickej kybernetiky MFF UK
* 1981 – základná vojenská služba
* 1982 – interná ašpirantúra na Katedre teoretickej kybernetiky MFF UK
* 1986 – odborný asistent na Katedre teoretickej kybernetiky MFF UK
* 1989 – docent na Katedre teoretickej kybernetiky, od roku 1990 na Katedre umelej inteligencie, po jej zániku od roku 1994 na Katedre počítačovej grafiky a spracovania obrazu a po jej zlúčení na Katedre aplikovanej informatiky FMFI UK
* 1990 – poslanec NR SR
* 1998 – minister školstva SR
* 2003 – vedúci Katedry počítačovej grafiky a spracovania obrazu FMFI UK
* 2004 – vedúci Katedry aplikovanej informatiky FMFI UK Bratislava (po zlúčení KPGSO a Ústavu informatiky)
* 2006 – starosta Mestskej časti Bratislava-Petržalka
* 2010 – primátor Hlavného mesta Slovenskej republiky Bratislavy
* 2014 – Katedra aplikovanej informatiky na Fakulte matematiky, fyziky a informatiky (FMFI) Univerzity Komenského (UK) v Bratislave, oddelenie počítačovej grafiky a spracovania obrazu

## Stranícka kariéra
* 1980 – člen KSS, 17. decembra 1989 sa stal členom Ústredného výboru KSS.
* 1990 – člen Strany demokratickej ľavice (SDĽ)
* 21. október 2000 – druhýkrát zvolený za podpredsedu SDĽ na šiestom zjazde strany v Košiciach
* 2002 – po rozporoch vo vedení SDĽ odišiel z SDĽ a založil spoločne s bývalým predsedom SDĽ Petrom Weissom a Brigitou Schmögnerovou novú politickú stranu Sociálnodemokratická alternatíva (SDA), ktorej sa stal predsedom
* 31. december 2004 – SDA zanikla zlúčením so SMERom do strany SMER – sociálna demokracia
* 2005 – nezávislý kandidát 

## Kariéra vo vrcholovej politike
* 1990 – poslanec SNR, neskôr členom Predsedníctva SNR a predseda poslaneckého klubu SDĽ. Bol pri podpise Ústavy SR, na slávnostnom akte niesol štátnu pečať.
* 19921994 – poslanec NR SR
* 19941998 – poslanec NR SR. Bol členom výboru NR SR pre vzdelanie, vedu, kultúru a šport, členom  spoločného parlamentného výboru EÚ a výboru NR SR pre európsku integráciu.
* 30. október 1998 – 17. apríl 2002 – minister školstva SR. Ako minister školstva presadzoval reformu školstva, bol prijatý návrh koncepcie Koncepcie rozvoja výchovy a vzdelávania v SR s horizontom na najbližších 10 – 15 rokov. Pripravil návrh nového školského zákona, ktorý okrem iného kontroverzne presadzoval cvičenie jógy na školách. Návrh novely však nebol prijatý. Začiatkom roku 2002 boli na základe jeho návrhu prijaté nové zákony: o Slovenskej akadémie vied, o vede a športe a o vysokých školách, týmito reformami sa snažil skvalitniť slovenské školstvo, zvýšenie mzdového ohodnotenia učiteľov a súlad s európskou legislatívou. Ich obsahom bol okrem iného princíp, že platy učiteľov majú rásť rýchlejšie ako platy zamestnancov verejnej správy.Bol donútený predčasne odstúpiť po vnútrostraníckych sporoch v SDĽ.

## Kariéra v komunálnej politike
[alt=Bratislava - Starý Most|náhľad|Stavebné práce na rekonštrukcii [Starý most (Bratislava)|Starého mosta v Bratislave. Milan Ftáčnik ako primátor Bratislavy podpísal zmluvu na jeho výstavbu.]]

* 2005 – bol zvolený za koalíciu HZD, SF, SMER za poslanca zastupiteľstva Bratislavského samosprávneho kraja v okrese Bratislava V
* V decembri 2006 bol zvolený za starostu Petržalky, ako nezávislý, podporu vyslovila strana SMER. Presadil obnovu 50 detských ihrísk, výmenu okien na všetkých materských a základných školách, nové parkovacie miesta, cyklotrasy, plochy pre rekreačný šport mládeže a zateplenie striech bytoviek. Tieto opatrenia prijal a obstaral prostredníctvom elektronických aukcií, ktoré presadzoval.
* V apríli 2010 ako prvý oznámil kandidatúru na post primátora hlavného mesta SR – Bratislavy. O podpore rokoval s viacerými politickými stranami (MOST – HÍD, SaS, SMER-SD). MOST – HÍD aj SaS ho odmietli, do volieb išiel nakoniec iba s podporou strany SMER-SD, ktorá stiahla vlastného kandidáta. Strana mu na kampaň aj finančne prispela.
* 27. novembra 2010 bol v komunálnych voľbách zvolený za primátora Bratislavy. Primátorom bol jedno volebné obdobie. Na začiatku volebného obdobia sa musel vysporiadať s rekordnou zadlženosťou mesta, ktorú zanechal jeho predchodca Andrej Ďurkovský (KDH), a vykonal opatrenia na znižovanie výdavkov. Počas svojho pôsobenia sa mu podarilo spustiť projekt električkovej rýchlodráhy do Petržalky, financovaný prostredníctvom operačného programu Európskej únie, rekonštrukciu Starého mosta, dokončenie stavby cyklomosta Slobody  ako aj iné projekty súvisiace s mestským majetkom a zeleňou. Nedokázal však zabrániť dokončeniu prevodu PKO a Palácu Motešických z majetku mesta súkromným vlastníkom.
* V roku 2013 sa stal ako primátor Bratislavy predsedom Únie miest Slovenska. 

## Publikácie
* Ftáčnik M., Borovský P. a Samuelčík M.: Low cost high quality 3D virtual city models, CORP conference, Vienna 2004
* Spoluautor vysokoškolskej učebnice Umelá inteligencia, Alfa Bratislava 1992
* Ftáčnik M: Složnostnaja charakteristika nekotorych bulevych modelej izobraženij, Acta Mathematica Universitas Comenianae, XLVII-XLIX – 1986, 251-263
* Ftáčnik M. a Klein J.: Nonlinear lower bound on synchronous combinational complexity of binary addition, Computers and Artificial Intelligence 5 (1986), No. 1, 67-78
* Ftáčnik M.: The computational complexity of one algorithm recognizing monotone matrices, Computers and Artificial Intelligence 4 (1985), No. 5, 437-444
* Ftáčnik M. a Hromkovič J. : Nonlinear lower bound for real-time branching programs, Computers and Artificial Intelligence 4 (1985), No. 3, 353-359

## Referencie


## Iné projekty

## Externé odkazy
* Oficiálna stránka kandidáta na primátora 
* Osobný profil na Osobnosti.sk

Kategória:Primátori Bratislavy
Kategória:Poslanci NR SR (1992 – 1994)
Kategória:Poslanci Bratislavského samosprávneho kraja
Kategória:Politici KSS
Kategória:Politici SDĽ (1990)
Kategória:Politici SDA
Kategória:Predsedovia slovenských politických strán
Kategória:Ministri školstva, vedy, výskumu a športu Slovenskej republiky
Kategória:Poslanci NR SR (1994 – 1998)
Kategória:Poslanci NR SR (1998 – 2002)
Kategória:Kandidáti na prezidenta Slovenskej republiky (1993)
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Osobnosti z Bratislavy
Kategória:Držitelia štátnej ceny Jozefa Miloslava Hurbana